આંધ્રપ્રદેશમાં શ્રીકાકુલમ જિલ્લો તિતલી વાવાઝોડાથી સૌથી વધુ પ્રભાવિત છે. 24 કલાકમાં અહીં નવ લોકો જીવ ગુમાવી ચુક્યા છે. હજારો ઘર તારાજ થઈ ચુક્યા છે. બચાવ કામગીરી પુરજોશમાં ચાલી રહી છે. રાહત સામગ્રી મોકલવા માટે સોસિયલ મીડિયાનો ઉપયોગ પણ થઈ રહ્યો છે.મુખ્યપ્રધાન ચંદ્રાબાબુ નાયડુએ શુક્રવારે હવાઈ નિરીક્ષણ કરીને સ્થિતીની સમીક્ષા કરી હતી. શ્રીકાકુલમના 4319 ગામ અને છ સુધરાઈ વીજપુરવઠો ખોરવાયો છે. આંધ્રમાં 16 જેટલી ગ્રામીણ પાણી પુરવઠા યોજનાઓને નુકસાન પહોંચ્યું હોવાથી સંખ્યાબંધ ગામોને પાણી પુરવઠો ખોરવાયો હતો. સમારકામ શરૂ થયું હતું.